Izvješće radne skupine za nadzor rada

Turističke zajednice Grada Kutjeva

za razdoblje siječanj – prosinac 2023.

Opći podaci o samome nadzoru

Sukladno čl. 16. Zakona o turističkim zajednicama i promicanju hrvatskog turizma i članku 17. Statuta Turističke zajednice Grada Kutjeva članovi radne skupine kao posebnog radnog tijela za nadzor rada Turističke zajednice Grada Kutjeva u sastavu: Dinko Špoljarić, Josip Pavković i Vera Soldo Čamak, dana 22. veljače 2024. godine proveli su nadzor u Turističkoj zajednici Grada Kutjeva za razdoblje poslovanja 01.01. – 31.12.2023. godine. Dokumentacija koja je pregledavana tijekom nadzora: zapisnici i odluke sa sjednica Skupštine i Turističkog vijeća Turističke zajednice Grada Kutjeva, poslovnici i akti Turističke zajednice Grada Kutjeva, Izvješće o izvršenju programa rada i financijski plan Turističke zajednice Grada Kutjeva za 2023. godinu, Program rada i financijski plan Turističke zajednice Grada Kutjeva za 2024. godinu.  
Nadzoru je prisustvovala: Anita Majstorović, direktorica Turističke zajednice Grada Kutjeva.

Po provedenom nadzoru, a nakon uvida u zapisnike tijela i poslovnu dokumentaciju, utvrđeno je slijedeće:

1. **Vođenje poslova turističke zajednice za 2023. godinu**  
   Rad tijela Turističke zajednice Grada Kutjeva (Skupština, Turističko vijeće)

SKUPŠTINA  
U razdoblju siječanj – prosinac 2023. godine održane su 3 sjednice Skupštine:

* Sjednica 25. siječnja 2023.g. – jednoglasnom odlukom usvojen zapisnik s prethodne sjednice Skupštine, jednoglasnom odlukom usvojeno Izvješće radne skupine za nadzor rada Turističke zajednice Grada Kutjeva za 2021. godinu.
* Sjednica 29. ožujka 2023.g. – jednoglasnom odlukom usvojen zapisnik s prethodne sjednice Skupštine, jednoglasnom odlukom usvojeno Izvješće radne skupine za nadzor rada Turističke zajednice Grada Kutjeva za 2022. godinu, jednoglasnom odlukom usvojeno Izvješće o izvršenju programa rada Turističke zajednice Grada Kutjeva za 2022. godinu, jednoglasnom odlukom usvojeno Izvješće o radu Turističkog vijeća Turističke zajednice Grada Kutjeva za 2022. godinu.
* Sjednica 28. prosinca 2023.g. – jednoglasnom odlukom usvojen zapisnik s prethodne sjednice Skupštine, jednoglasnom odlukom usvojen Rebalans financijskog plana Turističke zajednice Grada Kutjeva za 2023. godinu, jednoglasnom odlukom usvojen Program rada i financijski plan Turističke zajednice Grada Kutjeva za 2024. godinu.

TURISTIČKO VIJEĆE  
U razdoblju siječanj – prosinac 2023. godine održane su 3 sjednice Turističkog vijeća:

* Sjednica 25. siječnja 2023.g. – verificiran zapisnik s prethodne sjednice Turističkog vijeća, jednoglasno usvojene izmjene Pravilnika o organizaciji i sistematizaciji radnih mjesta Turističke zajednice Grada Kutjeva, jednoglasno usvojene izmjene Pravilnika o radu zaposlenih u Turističkoj zajednici Grada Kutjeva.
* Sjednica 22. ožujka 2023.g. – verificiran zapisnik s prethodne sjednice Turističkog vijeća, jednoglasno usvojene izmjene i dopune Pravilnika o provedbi postupka jednostavne nabave TZ Grada Kutjeva, jednoglasno usvojene izmjene i dopune Odluke o načinu obračuna i isplati plaća i ostalih materijalnih prava radnika TZ Grada Kutjeva, jednoglasno usvojeno Izvješće o radu direktora TZ Grada Kutjeva za 2022. godinu, jednoglasno usvojen prijedlog Izvješća o izvršenju programa rada TZ Grada Kutjeva za 2022. godinu, jednoglasno usvojen prijedlog Izvješća o radu Turističkog vijeća TZ Grada Kutjeva za 2022. godinu.
* Sjednica 12. prosinca 2023.g. – verificiran zapisnik s prethodne sjednice Turističkog vijeća, jednoglasno usvojen prijedlog rebalansa Financijskog plana TZ Grada Kutjeva za 2023. godinu, jednoglasno usvojen prijedlog Programa rada i financijskog plana TZ Grada Kutjeva za 2024. godinu, utvrđen termin održavanja tradicionalne vinske manifestacije Vincelovo.

Po obavljenom nadzoru možemo zaključiti da su održane 3 sjednice Skupštine i 3 sjednice Turističkog vijeća što je u skladu sa Zakonom.  
Tijela Turističke zajednice Grada Kutjeva izvršavaju svoje poslove definirane Zakonom i Statutom. Doneseni su svi poslovnici i akti propisani Zakonom i Statutom.  
Možemo zaključiti da nemamo nikakvih primjedbi na vođenje poslova zajednice. Sredstvima Turističke zajednice Grada Kutjeva raspolaže se u skladu s programom rada, odlukama tijela turističke zajednice te utvrđenim ovlastima.  
Utvrđeno je da je Izvješće radne skupine za nadzor rada Turističke zajednice Grada Kutjeva za 2021. godinu usvojeno u siječnju 2023. godine, a ne do kraja ožujka 2022. godine kako je predviđeno Zakonom. Izrađeno je u skladu sa Zakonom i standardima u sustavu turističkih zajednica.   
Program rada i financijski plan Turističke zajednice Grada Kutjeva za 2024. godinu usvojen je do kraja prosinca 2023. godine, što je u skladu sa Zakonom. Godišnji program rada izrađen je u skladu sa Zakonom i standardima u sustavu turističkih zajednica.

**2. Materijalno i financijsko poslovanje i raspolaganje sredstvima za 2023. godinu**

Turistička zajednica Grada Kutjeva sa sjedištem u Kutjevu, Trg graševine 1, upisana je u Upisnik turističkih zajednica s danom 27. rujna 1994. godine. U registar neprofitnih organizacija upisana je pod brojem 0403202.

Od 14. lipnja 2022. godine osoba ovlaštena za zastupanje je direktorica Turističke zajednice Grada Kutjeva, Anita Majstorović.

Turistička zajednica Grada Kutjeva u 2023. godini imala je dva djelatnika: direktoricu i referenta za opće i administrativne poslove.

Ukupni prihodi planirani su u iznosu od 101.700,00 eura, a ostvareni su u iznosu od 103.951,47 eura.  
Prihodi od turističke pristojbe planirani su u iznosu od 3.000,00 eura, a ostvareni su u iznosu od 4.425,41 eura.  
Prihodi od turističke članarine planirani su u iznosu od 5.000,00 eura, a ostvareni su u iznosu od 8.016,19 eura.  
Prihodi iz proračuna grada planirani su u iznosu od 69.700,00 eura, a ostvareni su u iznosu od 62.700,00 eura.

Prihodi od sustava turističkih zajednica planirani su u iznosu od 12.000,00 eura, a ostvareni su u iznosu od 19.834,00 eura.  
Prihodi od gospodarske djelatnosti planirani su u iznosu od 200,00 eura, a ostvareni su u iznosu od 520,00 eura.  
Ostali prihodi (prihodi od donacija) planirani su u iznosu od 5.000,00 eura, a nisu ostvareni.  
Preneseni prihod iz prethodne godine iznosi 8.455,41 eura.  
Prihodi od kamate iznose 0,46 eura.

Ukupni rashodi planirani su u iznosu od 101.700,00 eura, a ostvareni su u iznosu od 103.654,15eura.

Ukupni rashodi za razvoj turističkog proizvoda planirani su u iznosu od 54.000,00 eura, a ostvareni su u iznosu 65.196,18 eura od toga:

* Organizacija manifestacije „Vincelovo“: 3.382,04 eura;
* Organizacija manifestacije „Uskršnji sajam“: 34,07 eura;
* Organizacija manifestacije „Festival graševine“: 34.746,94 eura;
* Organizacija manifestacije „Ribarske večeri u Vetovu“: 582,50 eura;
* Organizacija manifestacije „Dan grada Kutjeva“: 11. 462,28 eura;
* Organizacija manifestacije „Martinje“: 14.042,29 eura;
* Organizacija manifestacije „Advent u Kutjevu“: 946,06 eura.

Za organizaciju manifestacije „Festival graševine “ korištena su sredstva iz Fonda za turistički nedovoljno razvijena područja i kontinent u iznosu od 19.834,00 eura i vlastita sredstva u iznosu 14.912,94 eura.

Rashodi za komunikaciju i oglašavanje planirani su u iznosu od 17.600,00 eura, a ostvareni su u iznosu od 1.216,34 eura od toga:

* Kreiranje promotivnog materijala: 1.091,34 eura.
* Internetske stranice: 125,00 eura.

Rashodi za administrativne poslove planirani su u iznosu od 22.900,00 eura, a ostvareni su u iznosu od 37.241,63 eura, od toga:

* Plaće zaposlenika: 30.738,48 eura;
* Materijalni troškovi: 6.503,15 eura.

Izvršenje programa rada za 2023. godinu u skladu je s postavljenim ciljevima i planiranim aktivnostima prema Programu rada donesenom na sjednici Skupštine Turističke zajednice Grada Kutjeva održanoj 27. prosinca 2022. godine.

Konstatira se da je materijalno financijsko poslovanje Turističke zajednice Grada Kutjeva vođeno u skladu s Uredbom o računovodstvu neprofitnih organizacija i Zakonom o računovodstvu.

Radna skupina smatra da su se sredstva trošila u skladu s Programom rada i financijskim planom za 2023. godinu.

**3. Izvršenje i provedba Programa rada Turističke zajednice Grada Kutjeva za 2023. godinu**

Prijedlog Programa rada i financijskog plana Turističke zajednice Grada Kutjeva za 2023. godinu Turističko vijeće usvojilo je na sjednici održanoj 20. prosinca 2022. godine, a Skupština ga je usvojila 27. prosinca 2022. godine.

Program rada i financijski plan Turističke zajednice Grada Kutjeva za 2023. godinu usvojeni su od strane Skupštine u propisanim rokovima.

Godišnji program rada i financijski plan sadrži sve pojedinačno utvrđene planirane zadatke i potrebna financijska sredstva za njihovo izvršenje sukladno Metodologiji za izradu godišnjeg programa rada i izvješća o izvršenju godišnjeg programa rada.

U uvodnom dijelu istaknuti su pravci djelovanja te zadaće turističke zajednice propisane Zakonom.

Programom rada definirani su prihodi: izvorni prihodi (prihod od turističke pristojbe i prihod od turističke članarine), prihodi iz proračuna grada, prihodi od sustava turističkih zajednica, prihodi iz EU fondova, prihodi od gospodarske djelatnosti, preneseni prihod iz prethodne godine i ostali prihodi (prihodi od donacija, sponzorstva i sl.)

Programom rada definirane su aktivnosti: istraživanje i strateško planiranje (izrada strateških/operativnih/komunikacijskih/akcijskih dokumenata, istraživanje i analiza tržišta, mjerenje učinkovitosti promotivnih aktivnosti), razvoj turističkog proizvoda (identifikacija i vrednovanje resursa te strukturiranje turističkih proizvoda, sustavi označavanja kvalitete turističkog proizvoda, podrška razvoju turističkih događanja, turistička infrastruktura, podrška razvoju turističkoj industriji), komunikacija i oglašavanje (sajmovi, posebne prezentacije i poslovne radionice, suradnja s organizatorima putovanja, kreiranje promotivnih materijala, internetske stranice, kreiranje i upravljanje bazama turističkih podataka, turističko - informativne aktivnosti), destinacijski menadžment (turistički informacijski sustavi i aplikacije / eVisitor, upravljanje kvalitetom u destinaciji, poticanje na očuvanje i uređenje okoliša), članstvo u strukovnim organizacijama (međunarodne i domaće strukovne i slične organizacije), administrativni poslovi (plaće, materijalni troškovi, tijela turističke zajednice, troškovi poslovanja mreže predstavništava / ispostava), rezerva i pokrivanje manjka prihoda iz prethodne godine.

RADNA SKUPINA ZA NADZOR:

1. Dinko Špoljarić

2. Josip Pavković

3. Vera Soldo Čamak

U Kutjevu, 22. veljače 2024.